Asmi d ddiɣ, ddiɣ-d bḥal d tinebgiwt Rebbi, acu i d-ddiɣ, tusa-d lalla-k d zi Muḥend, lsiɣ tajellabt kan akka, ulac la itaksiyen [...]Iruḥ ɛemmi-k Brahim ad d-yawi lkaɣeṭ akken ad d-nɛeddi seg Sqala ɣer da, ur tezmireṭ ara ad d-tɛeddiṭ bla lkaɣeṭ, yenna-as i jeddi-k ad as-yini acḥal n lxalat ara ad d-iddun deffir n teslit-agi, yekker zizi yenna-as snat n lxalat, yemma lwaḥi d ɛemti umbeɛd lla Crifa tugi ad teddu, Welleh ar seṭren-tt seg ṭunubil,ad ddunt snat n lxalat, yewwi-d lkaɣeṭ snat n lxalat, dɣami ara naweḍ ɣer Sqala ad as-yesken lkaɣeṭ-nni bla ma ḥufen-aɣ, imir ad aɣ-serrḥen ad d-nɛeddi, ad d-naweṭ diɣen ɣer tḥanut, ad as-tefkeḍ daɣen lkaɣeṭ-nni, akken ad yerfed asɣar-nni ma ulac, ur tettɛeddayeṭ ara, yenna-as a zi Ɛebdelqader, nnan-t iyi-d snat n lxalat, wwiɣ-d snat, nna Crifa teqqel ɣer uxxam-nneɣ yakkan, nekki ruḥeɣd, lsiɣ tajellabt n lxiṭ, aḥayek, d aya, nekk akked yiwet n lǧar-nneɣ Lǧudi deg yiwet n dqiqa i d-nelḥeq ɣer ubraḥ, tislit terra ɣer lḥara ufella tayeḍ, ur yelli la awal, la tameɣra, d lgirra, ulac aslellew yenna-as bab-ak Welleh ad teslelweḍ ad kem-seqluliɣ-kem seg druǧ-agi d akessar, yenna-as lɛibad ttmettaten, axxam uqerni slalwen meɛna nna Mesɛuda ur teɛlim ara meskint baqi illa win itt-iḥebsen, nesɛa zik azniq, rrif n lǧameɛ, zik dinna i nezdeɣ, zik yella d tajmaɛt, cɣel n tala, lǧameɛ dagi, talemmast-nni d azniq, sɛan aman Iɣil Iɛelwanen, ur tḥebbes ara, aman-is akka i ttregrugen, sɛan aman d leɛǧeb, d Ṛṛuman i tt-yebnan, yella win i as-d-yecfan, ih tettruḥu ɣer yimawlan n tbeḥyar, ttawn aman ttɛeddilen tyuwat ɣer tbeḥyar-nsen. Tura ibeddel Rebbi kullec.